IKTATÓSZÁM: 7/233-31/2023. TÁRGY:Az Integrált Nappali Szociális Intézmény gépjármű vásárlásának jóváhagyása

Melléklet:-

**Előterjesztés**

PÉCSI TÖBBCÉLÚ AGGLOMERÁCIÓS TÁRSULÁS

2023. november 13.**-**i NYÍLT ÜLÉSÉRE

Előterjesztő: PÉCSI TÖBBCÉLÚ AGGLOMERÁCIÓS TÁRSULÁS

előterjesztés készítője: Bodorné Lux Viktória szociális és gyermekvédelmi ügyintéző

ELŐADÓ:Pfeffer József elnök

HIVATALI KOORDINÁTOR: .

Véleményezésre megkapta:

- -

- -

- -

- -

bizottsági tárgyalás: számA:

- -

- -

- -

- -

Illetékes tisztségviselő: NYŐGÉRI LAJOS ALPOLGÁRMESTER

**Tisztelt Társulási Tanács!**

Az Integrált Nappali Szociális Intézmény Pécs város területén székhelyén, valamint hat telephelye mindegyikén, összesen több mint 500 fő részére biztosít szociális étkeztetés szolgáltatást a szociális igazgatásról és szociális ellátásokról szóló 1993. évi III. tv. 62.§-a alapján.

A szociális étkeztetés keretében azoknak a szociálisan rászorultaknak a legalább napi egyszeri meleg étkezéséről gondoskodik, akik ezt önmaguk, illetve eltartottjaik részére tartósan vagy átmeneti jelleggel nem képesek biztosítani.

Az étkeztetést, a szociális étkeztetettek és a nappali ellátásban részesülők számára 2012. szeptember 1.-től a Hungast-Mecsek Kft. konyhájáról biztosítja az intézmény.

Az étkezést helyben fogyasztással, elvitellel, vagy szükség esetén házhoz szállítással tudják az ellátotta igénybe venni. A házhoz szállítás munkanapokon történik, azonban azok számára, akik gondozásra is szorulnak és hozzátartozóik segítségére nem számíthatnak, egyéni mérlegelés alapján, az intézmény hétvégén is biztosítja az ebéd házhozszállítását.

Az Integrált Nappali Szociális Intézmény intézményvezetője az Intézmény részére, egy használt, a szociális étkeztetés házhoz szállítására is alkalmas gépjármű beszerzését kezdeményezi az otthoni szakápolás után járó finanszírozás (NEAK) terhére 4.599.000 Ft értékben. A szolgáltatások folyamatosságának biztosítása érdekében a beszerzés sürgősséggel indokolt, tekintettel arra, hogy jelenleg a szükségesnél egy járművel kevesebb üzemel az intézményben. Az elromlott jármű gazdasági totálkáros, javítása meghaladná az autó jelenlegi piaci értékét. Két további olyan gépjármű is van az Intézmény tulajdonában, melyek esetében bármikor felléphet komolyabb meghibásodás.

A gépkocsi beszerzéséhez a fedezet a „K6 – Beruházások” rovaton lévő 3.191.700.-Ft szabad előirányzat felhasználásával, továbbá a "K3 - Dologi kiadások" rovatról 267.100.-Ft és a "K7 - Felújítások" rovatról 1.140.200.-Ft "K6 - Beruházások" rovatra történő átcsoportosítással oldható meg az Intézmény 6002-OEP ügyletkóddal ellátott előirányzatain belül.

Kérem a Tisztelt Társulási Tanácsot, hogy az előterjesztést és a határozati javaslatot fogadja el.

Pécs, 2023. november 6.

**Pfeffer József**

**elnök**